कहा- तब सलमान बड़े स्टार नहीं थे..आज भी मिलते हैं तो ताना मारते हैं
Actress Juhi Chawla Reaction On Salman Khan's Marriage Proposal - Follow Latest Bollywood News, Gossips And Other Informations On Dainik Bhaskar. एक समय था जब सलमान खान जूही चावला से शादी करना चाहते थे। सलमान ने एक पुराने इंटरव्यू में ये बात कही थी। अब जूही ने सलमान के इस बात पर रिएक्शन दिया है
एक समय था जब सलमान खान जूही चावला से शादी करना चाहते थे। सलमान ने एक पुराने इंटरव्यू में ये बात कही थी। अब जूही ने सलमान के इस बात पर रिएक्शन दिया है। जूही ने कहा है कि जब उन्होंने अपने करियर की शुरुआत की तब सलमान खान बड़े स्टार नहीं थे।
जूही के मुताबिक, वो सलमान के बारे में बेहद कम जानती थीं। जूही ने कहा कि वो और सलमान साथ में एक फिल्म भी करने वाले थे लेकिन किसी वजह से वो फिल्म शुरू ही नहीं हो पाई।
सलमान, आमिर जैसे स्टार्स वो उस वक्त नहीं जानती थीं जूही
कुछ दिन पहले सलमान का एक पुराना इंटरव्यू वायरल हुआ था। उस इंटरव्यू में सलमान ने जूही से शादी करने की इच्छा जताई थी। सलमान ने इसके लिए जूही के पिता से उनका हाथ भी मांग लिया था। हालांकि, जूही के पिता ने सलमान का प्रपोजल मानने से इनकार कर दिया था।
अब जूही ने न्यूज 18 को दिए इंटरव्यू में कहा कि वो करियर के शुरुआती समय में सलमान खान और आमिर खान को उतने अच्छे से नहीं जानती थीं। जूही ने कहा कि तब सलमान खान वो सलमान खान नहीं थे।
'सलमान आज भी ताना मारते हैं'
जूही ने कहा 'सलमान आज भी मुझे साथ में फिल्म न करने की वजह से ताना मारते हैं। वो जब भी मिलते तो यही कहते कि आपने मेरे साथ कोई भी फिल्म नहीं की। हमने शायद ही किसी फिल्म में साथ काम किया हो, लेकिन हमने एक साथ कई स्टेज शोज किए हैं। हालांकि दीवाना मस्ताना (सलमान) में उनका कैमियो जरूर था।'
जूही के पिता ने सलमान को किया था मना
सलमान का जो इंटरव्यू वायरल हुआ था, उसमें वो कहते हैं, 'जूही बहुत प्यारी है, मैंने उनके पिता से शादी के लिए पूछा था।' इंटरव्यू ले रहे होस्ट ने सलमान से पूछा कि जूही के पिता ने उनसे क्या कहा, जवाब में सलमान बोले, 'नहीं'।
जूही ने शादीशुदा शख्स से की शादी, आज सफल बिजनेस वुमेन हैं
सलमान खान से जुड़ा ये वीडियो क्लिप 1990 के समय का है। इस इंटरव्यू को हुए सालों हो गए हैं लेकिन सलमान को आज भी लाइफ पार्टनर की तलाश है। वहीं जूही की शादी 1995 में ही हो गई थी। उनकी लव स्टोरी भी बेहद दिलचस्प है। उनके पति जय मेहता पहले से ही शादीशुदा थे। जूही जब जय से पहली बार मिलीं तो उनकी पहली पत्नी सुजाता बिड़ला की मौत एक प्लेन क्रैश में हो गई थी।
इस हादसे के बाद जूही और जय के बीच नजदीकियां बढ़ीं और फिर दोनों ने शादी कर ली थी। जूही और जय के बीच में 7 साल का एज डिफरेंस है। उनके दो बच्चे, बेटी जाह्नवी और बेटा अर्जुन हैं। जूही के पति जय मेहता मल्टीनेशनल कंपनी मेहता ग्रुप के ओनर हैं। उनकी सीमेंट की दो कंपनियां भी है। शाहरुख खान के साथ वे IPL टीम कोलकाता नाइट राइडर्स के को-ओनर भी हैं।
सलमान के लाइफ में कई एक्ट्रेसेस आईं, बात शादी तक नहीं पहुंची
सलमान खान अपनी लाइफ में कई एक्ट्रेसेस को डेट कर चुके हैं, लेकिन उनमें से किसी के भी साथ उनका रिश्ता ज्यादा दिन नहीं चल पाया। सबसे ज्यादा चर्चे उनके और ऐश्वर्या राय के रिश्ते की हुई थी।
1997 में 'हम दिल दे चुके सनम' के सेट पर सलमान और ऐश्वर्या करीब आए। हालांकि, बाद में उनका ब्रेकअप हो गया। इसके अलावा सलमान का रिलेशन संगीता बिजलानी, सोमी अली और कटरीना कैफ से भी रहा। रिपोर्ट्स की माने तो सलमान पिछले कई समय से रोमानिया की मॉडल यूलिया वंतूर के साथ रिलेशनशिप में हैं।
